கேள்வி: பகாசூரன் (திரைப்படம்) - வரவேற்பு பற்றி தகவல் சொல்.
பதில்: படம் 17 பிப்ரவரி 2023 அன்று வெளியிடப்பட்டது. ''தி நியூ இந்தியன் எக்சுபிரசு'' ஒரு விமர்சகர், "படம் சரியான பிரச்சனைகளை அடையாளம் காட்டுகிறது. அதற்கு மேலோட்டமான தீர்வுகளை வழங்குகிறது. மேலும் படத்தில் சேர்க்கப்பட்டுள்ள குத்தாட்டப் பாடல் அம்பலப்பட்டு நிற்கிறது" என்று குறிப்பிட்டார். ''ஹிந்துஸ்தான் டைம்ஸ்'' ஒரு விமர்சகர் படத்தை "சிக்கல்" என்று அழைத்தார். தி பிரிண்டிலிருந்து நிதிமா தனேஜா 5 இல் 2 புள்ளிகளைக் கொடுத்தார். திரைப்படத்தை விமர்சித்தார் மேலும் செல்வராகவனின் நடிப்பைப் பாராட்டியபோதும் படத்தின் கதைக்களம் காலாவதியானது என்றும் கூறினார். தி நியூஸ் மினிட்டின் சௌமியா ராஜேந்திரன் 5-க்கு 1.5 நட்சத்திரங்களைக் கொடுத்தார், திரைப்படத்தை விமர்சித்தார். பகாசூரன் ஒரு பரபரப்பூட்டும் திரைப்படம் என்பதிலிருந்து தோல்வியடைந்தது. ஏனெனில் இதில் புதிதாக எதையும் தரவில்லை. ஏபிபி நியூஸில் இருந்து யுவஸ்ரீ எழுதினார், "மொத்தத்தில், செல்வராகவனுக்காக பகாசூரனைப் பார்க்கலாம், இல்லையெனில் குறிப்பிடும்படியாக எதுவும் இல்லை. பிபிசி குறிப்பிட்டது, "ஒட்டுமொத்தமாக, படத்தின் முதல் பாதி ஓரளவு சுவாரசியமாக இருந்தாலும், இரண்டாம் பாதி சற்றே சலிப்பை ஏற்படுத்துவதாக பல விமர்சனங்கள் சுட்டிக்காட்டுகின்றன. மேலும், கைபேசி பயன்படுத்துவது, பெண்களை மட்டும் அடக்கமாக இருக்கச் சொல்வது போன்ற பரப்புரைகளும் விமர்சனத்துக்கு உள்ளாகியுள்ளன. ஆனால் ஒளிப்பதிவைப் பொறுத்தவரை, இந்த படம் மோகன் ஜியின் முந்தைய படங்களை விட சிறப்பாக இருப்பதாக அனைத்து விமர்சனங்களும் சுட்டிக்காட்டியுள்ளன." தினமணியில் இருந்து கே ராம்குமார் எழுதுகையில் "பகாசுரன் 50 ஆண்டுகளுக்கு முந்தைய சிந்தனையில் இருந்து உருவானது. பல நூற்றாண்டுகளுக்குப் பிறகு, பெண்கள் இப்போதுதான் தங்கள் அடுப்படியிலிருந்து வெளியே வந்து கற்றுக்கொள்ளத் தொடங்குகிறார்கள். இதைப் பதட்டத்துடன் பார்த்த ஒருவர் எழுதிய கதையாக 'பகாசூரன்' வந்திருக்கிறது." IndiaGlitz 5 இல் 2 நட்சத்திரங்களை வழங்கியது. "அனைத்து சாதியினரையும் பாதிக்கக்கூடிய ஒரு தலைப்பைத் தேர்ந்தெடுத்துள்ளார் மோகன் ஜி. ஆனால் துரதிர்ஷ்டவசமாக, அவர் ஒரு சலிப்பான கதையை உருவாக்கியுள்ளார், அது பார்க்க கடினமாக உள்ளது."